Pregó de la Festa Major de Les Roquetes 2014 - Institut Alexandre Gali\nPregó de la Festa Major de Les Roquetes 2014\nAlcaldessa, regidors i regidores, membres de l’Associació de Festes Populars de les Roquetes i de l’Agrupació de Balls Populars de les Roquetes, veïns i veïnes, amics i amigues.\nAbans de res, en nom de l’institut “Alexandre Galí” us vull agrair que m’hàgiu convidat a fer el pregó de la Festa Major de les Roquetes. És un honor que no és per mèrits propis, que són ben pocs, sinó en base a la representació temporal que tinc d’un centre d’ensenyament que fa 20 anys. 20 anys al servei de l’ensenyament públic, 20 anys al servei de la comunitat de les Roquetes.\n20 anys des que, segons ens deia l’Eulogio García, les escoles es quedessin petites, pel que pares i mares van adreçar centenars de cartes al Delegat Territorial d’Ensenyament reivindicant la construcció d’un nou centre educatiu. La resposta de l’administració va ser positiva, però va comportar l’abandonament de la idea inicial d’escola de primària per la construcció de l’institut.\n20 anys des que, segons ens deia la Maria Josep Montserrat, la primera directora, “una colla de 10 professors/es i una conserge, la Marta, per iniciar un 3er d’ESO a 90 alumnes. Tots teníem moltes ganes de començar un IES amb unes característiques pròpies...\nQuè Volíem? –es pregunta- Volíem un IES obert al nucli, a les seves festes, a la seva manera de fer, que els alumnes s’hi identifiquessin, que se’l sentissin seu, que se l’estimessin, que els pares i mares ens poguessin parlar de les seves suggerències, dels seu temors, que hi hagués bona harmonia entre el seu professorat, que aquests fossin escoltats i tenir en consideració les seves aportacions. Quantes coses, veritat? Quants ideals?...”\nEra setembre de 1993 que van començar les classes al Centre Cívic. Al curs següent es van traslladar al nou centre ja construït i el 6 de novembre del 1994 es fa la inauguració oficial. Des del primer moment s’opta pels nous ensenyaments quan encara no eren obligatoris. És el primer institut de tota la comarca que comença a donar classe de 1r d'ESO.\nTot un seguit de projectes, premis i reconeixements s’han anat succeint al llarg dels anys. No en farem la llista. No voldria parlar de tot el que hem fet. No ho voldria convertir en un memorial del bé que ho fem. Als pares i mares interessats en portar els seus fills o filles ja els hi expliquem perquè coneguin el nostre projecte educatiu, però, ara i aquí crec que no és moment per lluir, sinó per parlar de la importància de l’ensenyament. De fet el lema que ha presidit la nostra celebració ha estat 20 anys al servei de l’ensenyament públic.\nParlaré dels actes que hem fet al llarg d’aquest curs, però, sobre tot, de valors democràtics, de justícia social, de l’ensenyament com a eina de canvi social. On, precisament, Alexandre Galí n’és un referent fonamental.\nI és que aquest curs n’hem fet 20. Els primers d’una trajectòria que necessàriament s’allargarà en el temps.\nEn fem 20 d’anar junts, tots plegats, alumnes, pares i mares, professorat. Junts que vol dir costat per costat, ni més endavant, ni més endarrere, al mateix pas. Junts perquè si un defalleix, l’altre l’ajuda a aixecar. Junts per avançar junts, ben junts!\nJunts per estar d’acord o en contra, però junts parlant, debatent i al final, la decisió, sigui quina sigui, hi estigui tothom d’acord o no, el resultat haurà estat producte de la majoria, del diàleg, del contrast, de la diferència. Junts per entre tots i totes fixar un horitzó que ens permeti avançar cap a un món millor.\nJunts per recordar. Una agradable sensació. Llegeixes a través d’escrits el testimoni de temps passats i els veus, sents com a teves les seves il·lusions, els seus dubtes. Mires i els escoltes, a través de les imatges que ens han quedat, els valors que els mouen, els valors del compromís amb un projecte que no s’aturava.\nJunts per compartir el present. Moments de plenitud d’un projecte que al llarg dels anys ha anat conformant-se, des d’uns laboriosos inicis fins un avui en dia de satisfacció per la feina feta. Plenitud que no significa haver arribat al final, al setè cel, no, cal continuar treballant per assolir nous reptes, nous cels, nous camins de perfecció.\nJunts per somniar. El futur és per generar noves iniciatives. No ens podem emmirallar en un passat per molt fructífer que hagi estat, els temps van canviant. Cal generar il·lusions, cal tenir horitzons compartits que permetin caminar en un sentit. No podem donar tombs. Que no vol dir eliminar la discrepància, el punt de vista diferent, la llibertat individual, sinó construir des del respecte a la diversitat.\nDesitjos que troben en la poesia de G. Moustaki la música necessària:\n“Ens prendrem el temps de viure,\nde ser lliures, amor meu;\nlluny d’antics costums que ens limiten,\ntraçarem un altre camí..\nI, si anem junts,\nanirem més lluny...\ntot és permès.”\nMúsica que al llarg del curs hem intentat posar per celebrar dignament aquest vintè aniversari. Tot plegat amb la participació del conjunt de la comunitat educativa, però, especialment del professorat, el qual a més de l’esforç habitual havia d’afegir un de suplementari per tal de vetllar pel desenvolupament del que s’havia previst. Moltes gràcies companys i companyes!\nActes que avui signifiquen posar el punt i final. Actes que van des del 16 de setembre, el primer dia de curs, ja que pensàvem que tota la celebració havia de tenir, d’una banda, com a referent en els nostres alumnes i, de l’altra, la població de les Roquetes. Així, amb el títol de “Tornarem a començar” i amb la destacable col·laboració de l’Agrupació dels Balls Populars de les Roquetes vàrem llançar una sorollosa traca i gaudírem de la presència del “Duc”. També de manera simbòlica els nostres alumnes representaren un 20 humà.\nEl següent acte fou el 25 d’octubre de 2013, que amb el títol de “20 anys al servei de l’ensenyament públic” amb la voluntat de reconèixer a les persones que van iniciar el projecte i també, per expressar la qualitat educativa que ofereix l’ensenyament públic. Convidàrem a la Maria Josep Montserrat (primera directora del centre) i a l’Eulogio Garcia (que fou professor del centre i regidor en els inicis). Ells dos ens van parlar sobre tot de comunitat, de conjunt, de sumar situacions i sensibilitats diferents en base a la consecució d’un projecte compartit. Després el testimoni de la Carme Galí ens va acostar el costat humà d’Alexandre Galí. La presència de les primeres autoritats municipals, les actuals i les anteriors, així com, de la directora dels serveis territorials del Departament d’Ensenyament i de la inspectora de zona, o de companys actuals i d’altres que ho havien estat, de l’AMPA i d’alumnes, aconseguí donar un lluïment indiscutible a la celebració.\nPosteriorment, el 17 de desembre vam celebrar la diada dels drets humans, per la qual cosa els alumnes dirigits per la Neus Anguix varen fer la representació d’una obra de teatre pels alumnes de primer cicle.\n“Fent camí” aquest ha estat el títol de les activitats que hem desenvolupat a meitat de curs, concretament, des del 23 d’abril, la celebració del Sant Jordi fins al 10 de maig amb la 1ª caminada solidària, tot passant per l’enregistrament del “Lip-dub” el 30 d’abril que ja podeu veure a la pàgina web de l’institut.\nAmb “un final que mai s’acaba” hem clos aquest any de celebracions. Fou el 13 de juny, on un seguit d’actuacions diverses (entre elles la coral de les Roquetes i la d’un nét d’Alexandre i prestigiós guitarrista, Toti Soler) i un sopar posterior van tancar un any per recordar, per tenir present els valors que s’associen a l’ensenyament i per projectar-nos cap al futur tot sabent qui som i què volem.\n2. La força de l’ensenyament\nDeia Alexandre Galí: “... sempre és la col·lectivitat adulta la que pesa d’una manera decisiva en la formació de les generacions”. El naixement d’un institut no és conseqüència simplement d’una decisió administrativa sinó de la voluntat de ser d’un poble. D’una comunitat que creu que l’educació és futur. Tants i tants somnis esvaïts per la dependència que representa la manca d’un ensenyament que permeti oferir les mateixes oportunitats a tothom. De generacions que han patit durant molt anys la tirania que han imposat règims feixistes i monarquies absolutes en benefici de les classes privilegiades. De desitjar futur, un futur a la cerca d’una vida millor, però, que passava pel sedàs d’un analfabetisme crònic, que els impossibilitava, els limitava: sense saber llegir ni escriure la dependència era i és inexorable.\nI és que el benestar de les persones s’assegura a través de l’ensenyament. Vet aquí la importància que aquest té. Raj Chetty, investigador de la universitat de Harvard (EE.UU) que ha estudiat de manera exhaustiva (anàlisi de 18 milions d’exàmens de 2,5 milions d’alumnes) com les persones tenen possibilitats de millorar la seva situació social, és a dir, la igualtat d’oportunitats dels seus habitants per arribar al benestar. Diu “que el gran factor per a l’ascens social és l’educació”. Si volem una societat més igualitària i amb millors condicions de vida: no hi ha una altra manera de resoldre les diferències socials. I afegeix “l’èxit a la vida depèn en gran part si vas tenir bons professors.”\nOportunitats que no tenen els nois i noies que viuen en països que no inverteixen en educació, que dediquen els seus pressupostos a altres fins com per exemple els bèl·lics. Situació que a voltes sembla que això s’hagi de donar lluny de les nostres fronteres, però que nosaltres no en som aliens. Encara recordo el treball de recerca d’una alumna que va anar a cercar les condicions de vida de les seves àvies a l’Extremadura dels anys 20 i 30. La imatge que ho resumia era la d’uns nois i noies amb les panxes inflades com a conseqüència de la manca d’alimentació.\nTambé, a la Catalunya del 1937, en plena Guerra Civil, en trobem testimoni en el quadern d’un nen d’onze anys. El sentiment de tristor, de buidor, arrossega el relat, el poema escolar, tot entremig de dibuixos que mostren, per exemple, els trets que surten d’un avió cap a un cotxe ple de persones:\n“Avui és un dia trist. Dia mort per tothom. I quasi plujós. No fa gaire fred. Però s’està més bé a la vora del foc que pas en un altre lloc. No fa sol.\nEls ocells no canten perquè no fa sol i no és un dia alegre.\nPerò prenguem paciència perquè ara, tot just som al mig de l’hivern.\nHem de tenir llàstima dels pobrets captaires i molt més encara de les tropes que lluiten al front.\nSom ara al mig de l’hivern.\nQue és avorrit l’hivern!”\nLa tragèdia a través dels seus ulls. Entre l’esperança infantil d’un futur millor que creuen que ha d’arribar i una crua realitat que esvaeix les il·lusions i ho amara tot de colors de tristor i de sang, de negre i vermell. Són sentiments d’impotència que aconsellen esperar que acabi el dia, que acabi la guerra.\n“Història d’un cavall\nVa néixer un cavall petit, i res, de primer el van tenir a la quadra. Està clar com que era petit no podia treballar. Quan va esser més grosset ja el van enganxar al carro. Sempre molt dematí l’enganxaven al carro i cap a treballar.\nVa rebre moltes garrotades. Asta qu’es va morir. Va patir molt i molt el pobre cavallet.”\nParaules dites en el marc d’un conflicte. Paraules per reflexionar sobre el que tenim. Paraules per reconèixer la importància dels valors del respecte cap a les idees de l’altre, la solidaritat cap als que ho passen malament, de l’esforç individual i col·lectiu en aconseguir una fita. Valors que no cal anar lluny per trobar-los: en diversos moments de la història de les Roquetes els heu tingut ben presents.\nÉs ben evident que l’ensenyament és una eina de canvi social fonamental i més en un món actual en el que les diferències socials augmenten. On calen respostes per superar, on la recerca esdevé una necessitat. El nostre país n’és una mostra històrica de la manca de recursos naturals. Una mostra que ha forçat a la gent a espavilar-se. Com diu Muriel Casals: ”Fins a la segona meitat del segle XX s’esperaven de la natura altres coses que la bellesa; els països es feien rics si tenien aigua per a regar els camps, ferro per a transformar-lo en màquines i carbó per a obtenir energia.” I cap d’aquests recursos seran presents en una economia fonamentada en l’agricultura. Posteriorment, el desenvolupament assolit a través de la revolució industrial es va aconseguir en bona part al caràcter emprenedor que desplega tot el seu enginy per anar a la recerca de benestar.\nPerò, ha tingut i té. En podem trobar diferents exemples, de persones, de catalans i catalanes que s’aboquen a fer-nos millorar el dia a dia a través de la investigació. Noms com Valentín Fuster, Joan Massagué i Josep Baselga vinculats a la investigació mèdica ocupant importants càrrecs a la ciutat de Nova York. I podríem seguir la llista tot i les limitacions amb que han de treballar en aquests anys de crisi.\nL’ensenyament ha tingut, té i tindrà la força de transformar, d’igualar, perquè com diu Chetty, si no dones oportunitats al talent de tots, et perds el del nen que podria descobrir la molècula que un dia salvarà la nostra vida. O com va dir la cantant Shakira en un memorable discurs a la universitat d’Oxford al desembre de 2009. L’objectiu era promocionar la seva ONG “Pies descalzos”, i on feia referència als beneficis de la democratització de l’ensenyament, de l’accés a l’educació universal en un país com el seu, Colòmbia, on la violència ha sacsejat constantment a la població. Sí, l’educació fa possible el progrés mundial. Constatava que un nen envoltat de pobresa, lluny de l’escola, té deu vegades més de possibilitats de ser agafat per alguna de les màfies colombianes que es dediquen al narcotràfic.\n3. Alexandre Galí, un referent\nL’aixecament militar encapçalat pel general Franco posaria fi a moltes il·lusions de vida. Estroncaria camins de manera definitiva. Posaria la fi també a una llarga trajectòria en benefici de l’anomenada “Escola Nova”. Una nova pedagogia basada en el respecte al nen, a la seva pedagogia, als seus ritmes d’aprenentatge, la descoberta com a mètode, a la força d’aprenentatge de la recerca, etc.\nDesprés, la Generalitat republicana havia seguit les las mateixes directrius. L’Institut-Escola n’és un exemple. El seu director, Josep Estalella, el definia així: “El més important dels principis metodològics és fer que el centre de gravetat de la classe caigui en el nen no en el professor. La tasca d’aquest és només correctora, anivelladora, el noi ha de fer l’esforç per al seu perfeccionament. No és una massa inerta, sinó un ésser viu. Ell observa, treballa, investiga. I tot això ho fa amb plena llibertat, sense adonar-se que el professor l’observa i el guia”. Es tracta d’una escola activa. Les classes partien de l’acció. La geografia s’aprenia caminant per la serra de Collserola, les ciències naturals observant les plantes i els animals, la química i la física a través d’experiments, el dibuix agafava com a model el natural, el llenguatge s’aprenia escrivint, la literatura llegint, l’art visitant museus. Continua dient Josep Estalella: “Els hem proposat, en primer lloc, de fer homes bons; i si a més són forts, millor; i si a més ens resulten savis, millors encara.”\nUn dels artífexs de l’Escola Nova, va ser Alexandre Galí. Cabdal en la tasca que es va portar a terme des del Consell de Pedagogia que va crear la Mancomunitat a partir de 1914. Ell en fou el secretari. Des d’allà es va donar resposta a les greus necessitats educatives del país a conseqüència d’uns partits dinàstics despreocupats d’atendre les necessitats socials de les persones. En dades corresponents a les comarques del Penedès, a l’any 1887, se situa el analfabetisme entre el 60% i el 70% de la població a partir de 6 anys. Per circumscripcions, encara al 1908, a Barcelona més de la meitat de la població ho era. A les altres estaven pitjor: a Girona eren el 60%, a Lleida a la ratlla del 65% i Tarragona al 67% gairebé. Són les conseqüències d’una societat que viu constreta per la injustícia social, on les dones i els nens en reben la pitjor part.\nDe lleis sí que se’n feien, però, com que no hi havia diners per aplicar-les!. Les escoles funcionaven, exclusivament, a través de les escasses possibilitats pressupostàries, sobre tot, dels ajuntaments, i també, de les diputacions. De fet, descarregaven sobre ells la responsabilitat de l’educació, mentre que l’estat se’n reservava d’altres com la d’anar mantenint un exèrcit que contínuament estava fent guerra.\nL’estat exigeix però no assumeix, delega, traspassa íntegrament les despeses que genera a uns ajuntaments que no tenen recursos. Les conseqüències d’aquesta actitud serà, en general, d’un enorme dèficit en educació. Feien falta diners i l’estat, ni en tenia gaires, ni ho considerava una prioritat. Així, en aquell mar d’analfabetisme, els que podien anar a escoles privades gaudien d’una posició preferent, tot mantenint les fortes diferències socials en la que estava immersa la societat.\nLa tasca de la Mancomunitat fou excepcional en diferents àmbits que corresponien als que en tenia competència la Diputació (cultura, agricultura, comunicacions). En aquesta tasca els ajuntaments hi jugaran un paper essencial.\nDiu Jordi Galí a “Alexandre Galí i el seu temps”: “Prat de la Riba sabia una cosa que avui els polítics semblen ignorar. Que l’ensenyament primari s’acaba als dotze anys, i que entre aquesta edat i el món del treball hi havia, i hi segueix havent, un lapse de temps no resolt. Avui el problema s’ha complicat, especialment per l’encariment del preu del treball, que ha obligat a muntar uns mamuts anomenats sistemes educatius que emmascaren el fet bàsic que l’adult defensa a ultrança els seus privilegis davant les generacions que pugen.(...).” El mateix Alexandre Galí ens en parla: “ Entre aquesta edat, no sempre complerta a causa de la poca eficàcia general de l’ensenyament, i l’entrada als oficis o als ensenyaments de tipus tècnic o professional, hi havia un hiatus que res no omplia. Aquestes consideracions ens van dur de la mà a concebre un tipus d’ensenyament primari superior per l’estil del que funcionava a França, amb dos o tres mestres que donessin els complements necessaris de formació general i a la vegada una certa preparació tècnica o comercial.”\nD’un Alexandre Galí que esdevindrà pedagog, historiador de la cultura catalana i director d’escola. Com a mestre de mestres, com a responsable d’haver introduït noves metodologies pedagògiques.\nSi destacable és la seva tasca professional no ho és menys la seva qualitat humana. Ens en parlava la seva néta, la Carme Galí, en una conferència feta el 25 d’octubre en el marc dels actes que hem fet al voltant del 20è aniversari. Ens deia: ”A finals de maig de 1969, quan va morir ... Jo només tenia 6 anys i podria haver dit que quan entro a casa un cop passat el cancell hi ha una porta a l’esquerra on hi té el seu despatx (l’avi vivia amb nosaltres a Sarrià). És un despatx amb les parets envoltades d’una llibreria pintada de verd. S’hi passa moltes hores i fins i tot hi té un llit per dormir. Hi té molts llibres en francès ... Que l’avi és un home vellet amb una mà que té un defecte ... Que l’avi cada vespre menja verdura i quan pren el iogurt li tremola la mà i jo pateixo perquè no caigui cap gota de iogurt abans que la cullereta arribi a la boca.”\nImatges d’una persona al final d’una trajectòria vital, d’una trajectòria al servei de les persones, al costat dels qui més patien, com quan va estar a l’exili, a França, concretament a Tolouse, en una colònia infantil, ajudant a fills de refugiats de la guerra civil o amagant nois i noies perseguides pel fet ser jueus. De tot això, la Carme, inicialment, no en tenia referències, i va ser al Museu del Memorial de l’Holocaust que es troba als Estats Units on va descobrir una faceta del seu avi força desconegut. Sempre la humilitat com a senyera.\nD’una avi que “va viure apassionadament perquè sentia la seva vocació primera, la de mestre”. Així, des de França, deia: “Per sort, estimo els infants, també els dels estrangers i els dels enemics i això fa que la meva feina sigui agradable”.\nÉs com diu el filòsof Francesc Gomà: ’“Alexandre Galí més que preocupar-se perquè els seus deixebles sabessin coses, donava importància a que fossin homes amb consistència suficient, que tinguessin una estructura humana prou sòlida perquè Catalunya pogués fiar-se d’aquests nois més endavant i que, arribat el dia de demà, tinguessin la representació i el paper a què estaven destinats i que podien aspirar a representar dintre de Catalunya.”\n4. L’”Alexandre Galí”: un institut amb un compromís social\nEl nostre és un institut que ha de ser hereu de la voluntat de formar persones. De formar en valors. Per això agafa una especial significació el projecte social que estem desenvolupant. Ha estat gràcies al treball en xarxa entre l’AMPA de l’Institut Alexandre Galí, La Diputació de Barcelona, l’Ajuntament de Sant Pere de Ribes, La Fundació Futbol Club Barcelona, El Casal de la Gent Gran de Les Roquetes i la Residència Les Magnòlies de Sitges els/les nostres alumnes han pogut ser partícips d’un projecte de desenvolupament comunitari que ha afavorit i reforçat els seus processos formatius a nivell social i pedagògic implicant en el procés a diversos agents socials i persones.\nEnguany s’ha materialitzat a través de 4 activitats.\n“Taller socioeducatiu a la Biblioteca Josep Pla de les Roquetes. Aquests tallers l’han desenvolupat un grup d’alumnes de 2on curs de la ESO. Els dimecres, en horari escolar, aquests alumnes han realitzat diferents tasques de suport amb caràcter pedagògic. L’experiència ha estat tot un èxit que s’ha vist reforçat per la implicació d’aquests alumnes durant els diferents tallers.\nActivitats Residència Les Magnòlies de Sitges. Aquestes activitats les han desenvolupat alumnes de 3er curs de la ESO. El projecte s’emmarca en un context intergeneracional que ha afavorit processos relacionals i d’acompanyament a persones afectades d’Alzheimer. El projecte ha posat de relleu la necessitat que tenen aquestes persones del suport socioemocional dels nostres joves alhora que s’estableixen un vincles socioafectius que permeten als nostres alumnes prendre consciència de l’important que és la seva aportació per aquestes persones.\nProjecte Joves Solidaris. Fundació Futbol Club Barcelona. Aquest projecte l’han dut a termes alumnes de 3er i 4art. D’ESO. Al llarg del curs els/les nostres alumnes han aprés a desenvolupar un projecte d’aprenentatge i servei i, el més important, l’han dut a terme amb molt d’èxit. En el projecte ha participat l’Associació Autisme amb futur de Sant Pere de Ribes. El passat 17 de maig els nostres alumnes van organitzar una Gincana a infants i joves amb TEA a l’escola les Roquetes.\nL’experiència ha permès que als/les nostres alumnes aprenguin a organitzar, participar i desenvolupar un projecte solidari que vincula la institució educativa i una associació socioeducativa del municipi de les Roquetes. Aquest projecte reflexa com és d’important el treball en xarxa per a promoure la participació i la implicació dels ciutadans del nostre municipi.\nProjecte Casal de la Gent Gran de les Roquetes. En aquest projecte han participat 3 alumnes de 2on curs de la ESO. Aquests alumnes han interactuat amb persones Jubilades del municipi de les Roquetes mentre han pogut compartir històries de vida amb els nostres alumnes.”\nMoltes gràcies en nom de l’institut “Alexandre Galí”.\nDirector de l'Institut Alexandre Galí\n La Vanguardia, dijous, 5 de juny de 2014\n Quadern escolar de Joan Torrents Rosell\n Vegeu Història. Política, Societat i Cultura dels Països Catalans. Barcelona: Fundació Enciclopèdia Catalana, 1999. Volum 7\n Vegeu Ramon Portell i Salomó Marquès. Els mestres de la República. Badalona: Ara Llibres, 2006. Sèrie H.\n Vegeu Francesc Gomà. L’obra pedagògica d’Alexandre Galí. Barcelona: Publicacions Edicions Universitat de Barcelona, 1970\n Elaborat per Xavier Núñez, integrador social de l’institut “Alexandre Galí”


El Banc de Queviures d’Igualada ofereix diferents activitats formatives als seus usuaris - La Veu de l'Anoia\nEl Banc de Queviures d’Igualada ofereix diferents activitats formatives als seus usuaris\nDurant l’any 2013, des del Banc de Queviures d’Igualada s’han organitzat diferents activitats formatives dirigides als seus usuaris, que s’hi ha pogut inscriure de manera voluntària. La majoria de les activitats han estat xerrades realitzades per diferents professionals i que estaven relacionades amb l’alimentació i els productes de temporada, l’ economia domèstica o l’estalvi energètic. També s’han ofert activitats relacionades amb l’aprenentatge de la llengua catalana a través del projecte Xerrem organitzat per la Kaserna o una visita guiada a la Biblioteca. Actualment s’està duent a terme un taller de cuina, organitzat conjuntament amb l’Escola Pia i la Creu Roja, que consta d’una sessió teòrica i una de pràctica. Aquest taller s’està oferint a quatre grups de quinze persones diferents. Les persones assistents aprenen a cuinar de diferents maneres l’arròs, la pasta i els llegums, que són els aliments que es distribueixen habitualment en el Banc de Queviures local. També se’ls ofereix un dossier amb menús preparats, que permet visualitzar el valor econòmic i energètic de cada plat. En la sessió teòrica se’ls aconsella com organitzar la compra, com calcular la despesa alimentària i com reduir el consum d’aigua, gas i electricitat a l’hora de cuinar. Fins a final d’any està previst proposar noves activitats, la difusió i inscripció a les quals es durà a terme en el mateix Banc de Queviures els dies de recollida.\nArticle anteriorLa Síndica de Greuges d’Igualada impulsa la creació d’un espai informatiu al web municipal\nPròxim articleUna gran festa inaugura dissabte la remodelació de la Tossa


Carles Mulet pregunta al Govern pel trasllat del Dictador i pels millars d'espanyols oblidats en fosses i cunetes - Diari Serpis\nCarles Mulet pregunta al Govern pel trasllat del Dictador i pels millars d’espanyols oblidats en fosses i cunetes\nCarles Mulet, senador designat per les Corts Valencianes, a l’empara del que es preveu en els articles 160 i 169 del Reglament de la Cambra, presenta la següent pregunta amb resposta escrita:\nEl Govern va programar en període electoral una escenificació pornogràfica del trasllat del cos del dictador Francisco Franco, com a gran argument de campanya electoral, on l’efectisme impedeix veure el rerefons de la gravetat de l’assumpte, que és d’una banda la connivència durant dècades dels governs socialistes que han permés el manteniment amb diners públics del mausoleu de la Vall dels Caiguts, o ara traslladar al dictador a un altre mausoleu públic, amb un gran gaste diners públics.\nTot perquè les restes del dictador i genocida Francisco Franco acabaren en un panteó que és propietat de l’Administració General de l’Estat. L’Estat ha passat a ser propietari de la cripta del cementeri municipal de Mingorrubio on es preveuen traslladar les restes del dictador. El Govern es va donar presses al maig a traspassar de Patrimoni Nacional a l’Administració General de l’Estat, perquè la seua anterior titularitat no poguera dificultar el trasllat. És a dir, que al final un colpista criminal continuarà reposant privilegiadament en un panteó de l’Estat, del qual demanarem ens expliquen els costos de manteniment, o taxes o drets que ocasiona.\nMentre milers d’espanyols continuen oblidats en fosses i cunetes, el major criminal de la nostra història recent gaudint del patrimoni de l’Estat. Fer-se càrrec de les restes de l’assassí ha de ser a càrrec dels seus familiars i no de l’Estat, encara que després de tot el robat per aquesta família i usurpat, és difícil saber què és propi i que és d’ells legítimament, que segurament serà quasi res. 684/000669 AUTOR: 25/12/2019 10.30 XIV 2313 Expedient: Per a construir el panteó on ara reposen les restes de l’esposa del dictador, es van destinar 11,5 milions de pessetes amb càrrec a fons per a la «Prevenció de l’Atur Obrer, i va ser el Govern de Felipe González qui va autoritzar en 1988 assabentar a la vídua de Franco en aquest panteó públic, i ha sigut el Govern de Sánchez qui ha gastat quasi 40.000 euros en endreçar el mausoleu per a preparar-lo l’arribada del genocida, operació per a la qual s’empraran es calcula dos cotxes fúnebres i dos helicòpters i un muntant de 63.000 euros.\nÉs tot tremendament obscé, que un dictador genocida repose al final en un mausoleu titularitat de l’Estat, que es destinen fons públics per al seu trasllat i condicionar aquest nou mausoleu. I veurem quines mesures de seguretat s’imposaran en aquesta nova llar de les restes del criminal dictador, i qui es farà càrrec d’ella. Mentre qualsevol ciutadà ha de fer-se càrrec de les sepultures dels seus familiars, si aquests no estan en cunetes o fosses comunes del franquisme, ací existirà un dispendi de diners públics grandíssims, i el xou electoralista serà retransmés per RTVE, no sabem si el mateix Sánchez anirà a tallar la cinta inaugural del nou estatge del genocida, però això és una autèntica vergonya.\n– Quin cost en seguretat, desplaçaments, i altres que es puga comptabilitzar, va ocasionar a les arques públiques el trasllat del cos del dictador des de la Vall dels Caiguts al panteó del Prat?\n– Quin cost va ocasionar la retransmissió televisiva d’aquest esdeveniment?\n– Quin material tècnic i humà va desplaçar o va usar RTVE?\n– És titularitat de l’Estat el panteó de Mingorrubio?\n– Quin cost ocasiona a les arques públiques en manteniment, Seguretat, o unes altres el nou mausoleu del dictador?\n– Quina despesa de manteniment o reformes ha ocasionat a l’Estat aquest nou mausoleu, durant el període democràtic?\n– Quines mesures pensa adoptar el Govern per a declarar il·legal el franquisme?\n– Quines mesures pensa adoptar el Govern per a recuperar tot el patrimoni públic i privat robat pels Franc?


Localitzen el cos sense vida d'un home a l'interior de la seua casa a Elx\nLa forta olor va posar en alerta als veïns\nUna dotació de bombers del Consorci Provincial d'Alacant va intervindre en la vesprada del dimarts en un habitatge d'Elx després de ser alertats pels veïns d'una forta olor que eixia de l'immoble. A la seua arribada van localitzar el cos sense vida d'un home.\nSegons informen des del consorci, la intervenció va tindre lloc sobre les 17.30 hores al carrer Antonio Sansano Franco de la localitat fins on diversos integrants del consorci es van desplaçar per a participar en l'operació.\nUna vegada van aconseguir entrar en l'habitatge, de la qual eixia una forta olor, es van trobar a un home d'un 60 anys sense vida en el seu interior. Es va activar el protocol per sospita de COVID-19, però no han transcendit més dades sobre aquest tema.


Informe UEG: “Increment del risc de patir càncer per beure alcohol”. Drogues\nInforme UEG: “Increment del ...\nInforme UEG: “Increment del risc de patir càncer per beure alcohol”\nRecentment la Unió Europea de Gastroenterologia (UEG) ha publicat l’informe “Alcohol and Digestive Cancers Across Europe”, on s’analitza en el context europeu la relació entre el consum d'alcohol i la incidència de diferents càncers digestius.\nSegons l’informe, “Europa té els nivells més alts de consum d'alcohol del món, amb una cinquena part de la població major de 15 anys que beu almenys un cop per setmana. Com a conseqüència, el continent també té la proporció més gran de malaltia i mort prematura directament relacionada amb el consum d'alcohol”.\nA partir de l'opinió d’especialistes europeus en càncers digestius, organitzacions de grups d'interès i grups de pacients, l'informe destaca “els nivells de consum d'alcohol a Europa i el seu impacte directe i indirecte sobre els càncers digestius, entre ells el de fetge, l’esofàgic, el pancreàtic, colorectal o gàstric”.\n• Unió Europea de Gastroenterologia (UEG)\n• Informe “Alcohol and Digestive Cancers Across Europe”


Terrible agressió: Ferit greu després de rebre 8 ganivetades a Salou\nEl propietari d'un bar de Salou, en estat greu després de rebre vuit ganivetades\nL'home està ingressat a l'Hospital Joan XXIII | Els Mossos busquen els agressors\ndijous, 2 de juliol 2020 - 12:21h\nUn home es troba ingressat a l'Hospital Joan XXIII de Tarragona després de rebre vuit ganivetades a Salou, la nit del passat dilluns, 29 de juny. Es tracta del propietari d'un bar al carrer Verge del Pilar, que va patir l'agressió per part de dos homes.\nL'home s'hauria barallat amb una clienta del seu bar la nit del dilluns. Després de la baralla, la dona va cridar dos amics seus, un dels quals és propietari d'un altre bar del mateix carrer, i els dos es van dirigir cap al bar de la víctima, on s'havia produit la baralla. Un cop allà, un dels dos homes va clavar-li un ganivet fins a vuit vegades, cinc a l'esquena i tres al costat esquerra. Sembla que els agressors i la dona ja tenien una mala relació amb la víctima.\nClients del bar van atendre l’home per les ferides sagnants que presentava i va haver de ser evacuat d'urgència a l'Hospital Joan XXIII de Tarragona, on va ingressar en estat greu i ja s'està recuperant de l'apunyalament. Els Mossos d'Esquadra han obert una investigació per tal de localitzar l'agressor i el seu company, tots dos de nacionalitat holandesa, i s'ha emès una ordre de cerca i captura per temptativa d'homicidi.\n"Insòlit: Troben al Vendrell un home desaparegut a 60 km" "A pedrades: Tercer robatori en un comerç al centre del Vendrell en pocs dies"\nSalou agressió Mossos d'Esquadra


Adoptar recomanacions per un millor compliment de les obligacions contingudes en la Llei de transparència, accés a la informació pública i bon govern.\nAssessorar en matèria de transparència , accés a la informació pública i bon govern.\nInformar preceptivament dels projectes normatius de caràcter estatal que desenvolupen la Llei de transparència, accés a la informació pública i bon govern o relacionats amb el seu objecte.\nAvaluar el grau d'aplicació de la Llei de transparència, accés a la informació pública i bon govern. Per això, elaborarà anualment una memòria en la qual s'inclourà informació sobre el compliment de les obligacions previstes que serà presentada davant les Corts Generals.\nPromoure l'elaboració d'esborranys, de recomanacions i de directrius i normes de desenvolupament de bones pràctiques en matèria de transparència, accés a la informació pública i bon govern.\nCol·laborar amb òrgans de naturalesa anàloga en les matèries que li són pròpies. Aquelles altres que li siguen atribuïdes per norma de rang legal o reglamentari.\nEl Consell de Transparència i Bon Govern té personalitat jurídica pròpia i plena capacitat d'obrar. Actua amb autonomia i plena independència en el compliment dels seus objectius.\nEl President del Consell de Transparència i Bon Govern exerceix el seu càrrec amb dedicació absoluta, plena independència i total objectivitat. No està subjecte a mandat imperatiu ni rep instruccions de cap autoritat.\nLes resolucions del Consell, una vegada notificades i prèvia dissociació de les dades de caràcter personal, seran publicades en la seua pròpia pàgina web i en el Portal de la Transparència.\nEl resum de la memòria anual del Consell serà publicat en el Butlletí Oficial de l'Estat, amb especial atenció al nivell de compliment per part de l'Administració de les disposicions de la Llei de transparència, accés a la informació pública i bon govern.\nEl Consell, a través de les vies de participació creades, col·laborarà amb els ciutadans per un millor acompliment de les seues funcions i per afavorir el compliment de la normativa de transparència i bon govern.\nEl Consell de Transparència i Bon Govern comunicarà anualment a les Corts Generals una memòria sobre el desenvolupament de les seues activitats i sobre el grau de compliment de les disposicions d’aquesta Llei.\nEl President del Consell de Transparència i Bon Govern compareixerà davant la Comissió corresponent per explicar aquesta memòria i totes les vegades que siga necessari.\nEl Consell de Transparència i Bon Govern convocarà amb una periodicitat almenys anual reunions amb els representants dels organismes que hagen sigut creats a nivell autonòmic per a l'exercici de funcions similars a les encomanades al Consell.\nEl Consell celebrarà convenis de col·laboració amb les Comunitats Autònomes i Entitats Locals per a la resolució de les reclamacions que puguen presentar-se davant la denegació expressa o presumpta del dret d'accés.\nAixí mateix, celebrarà convenis de col·laboració amb les Administracions Públiques, les organitzacions socials, les universitats, els centres de formació i qualsevol altre organisme nacional o internacional les activitats del qual es relacionen amb bon govern i la transparència.\nLa informació del Consell de Transparència i Bon Govern s'ajustarà al principi d'accessibilitat, especialment en relació amb les persones en situació de discapacitat\nLa informació difosa per el Consell s'ajustarà a l'Esquema Nacional d'Interoperabilitat aprovat pel Reial Decret 4/2010, de 8 gener, així com a les normes tècniques d'interoperabilitat.\nEs fomentarà que la informació del Consell siga publicada en formats aptes per a la seua reutilització.


Ajuntament Caldes de Malavella - Pressupostos participatius 18-19\nPressupostos participatius 18-19\nDijous, 12 Juliol 2018 00:00\nL’Ajuntament de Caldes de Malavella posa 80.000€ a disposició dels ciutadans/es en els primers pressupostos participatius\nEl proper dimarts 17 de juliol a les 20 h al casino hi ha una xerrada informativa per presentar els pressupostos participatius.\nL’Ajuntament de Caldes de Malavella convoca la celebració d’un procés participatiu obert a la ciutadania per decidir una part de les inversions dels pressupostos de 2018 i 2019. Aquests pressupostos participatius tenen un caràcter bianual perquè comprenen dues anualitats de 40.000€ cadascuna, posant a l’abast de la ciutadania 80.000€.\nMitjançant aquest procés, la ciutadania podrà proposar aquelles inversions que desitjarien veure executades, i posteriorment seleccionar aquelles que es sotmetran a votació de tothom per prendre la decisió final.\nD’aquesta manera, l’Ajuntament dóna el poder de decisió al conjunt de la ciutadania, encetant una nova etapa en la presa de decisions públiques per aprofundir en la democràcia amb la participació activa de tothom qui ho desitgi.\nAquest procès està obert a tots els empadronats del poble i acabarà amb una votació dels millors projectes que s’acabaran exacutant. Per a la ocasió s’ha obert una pàgina web: www.caldesdecideix.cat que informa a tot aquell que tingui interès de què són aquests pressupostos participatius.\nEl proper 17 de juliol, a les 20h. celebrarem una sessió informativa oberta a tota la ciutadania al Casino per explicar el funcionament dels Pressupostos participatius.\ntriptic-informatiu_v4.pdf\t(74 Baixades)\nMés en aquesta categoria: « III Pla d’igualtat Comencen els pressupostos participatius 2018 »


Santiago Calaforra - November 24, 2020 0\nL’Acord de Fadrell impulsa una declaració institucional de cara el pròxim ple per a instar el Govern que constituïsca una comissió de treball per a tractar les conseqüències de la desregulació de les rebaixes, en el si del Ministeri d’Indústria, Comerç i Turisme, en línia amb la reclamació d’associacions, federacions i confederacions de comerç, federació d’usuaris i sindicats, que s’han manifestat en contra de les conseqüències generades pel Reial decret llei 20/2012 de mesures urgents de liberalització del comerç que va motivar la desregulació dels períodes de rebaixes. La declaració institucional proposa també instar el Govern a modificar la normativa i regulació dels períodes de rebaixes així com a la posada en marxa de mesures urgents compensatòries per a l’impuls del sector, una petició que també es realitza a la Generalitat.\nEl portaveu del PSPV-PSOE, David Donate, ha considerat que “és necessària una revisió de la normativa de rebaixes, perquè, com ha reiterat el sector en diverses ocasions, la liberalització de les rebaixes ha tingut un impacte negatiu que afecta no sols els comerciants, sinó també als consumidors”. “Reclamem amb aquesta declaració institucional una nova directriu en matèria normativa, que ens permeta atendre les necessitats reals del sector del comerç i els ajude a afrontar el futur amb més garanties a través de mesures urgents compensatòries”.\nEl portaveu de Compromís per Castelló, Ignasi Garcia, ha recordat que “els pròxims mesos són fonamentals per al xicotet comerç”. Segons el regidor, “totes i tots hem de ser conscients d’això i intentar comprar ací els productes que consumim en el nostre dia a dia, però també les entitats públiques hem de fer el nostre treball i protegir a aquests negocis”. “Per això demanem una regulació dels períodes de rebaixes, una regulació que és bàsica davant una campanya que marcarà la supervivència de moltes botigues en el centre de les ciutat, la campanya de Nadal”, ha incidit Garcia.\nPer part seua, el portaveu de Podem-EUPV, Fernando Navarro, ha subratllat que “la liberalització del període de rebaixes de 2012 va ser una mesura pensada només per als interessos de grans grups comercials que ha perjudicat el xicotet comerç i a les pimes i ha incidit en la precarització del mercat laboral”. Navarro ha ressaltat que “és un exemple més de l’impacte negatiu de les polítiques de desregularització dels governs del PP”. Per això, ha destacat la necessitat d’impulsar una nova ordenació del període de rebaixes que done resposta als xicotets negocis.


Dimiteix l'eurocomissari de comerç Phil Hogan per saltar-se les restriccions per la pandèmia La República\nDimiteix l’eurocomissari de comerç Phil Hogan per saltar-se les restriccions per la pandèmia\nACN Brussel·les.-L’eurocomissari de Comerç, l’irlandès Phil Hogan, ha anunciat aquest dimecres a la nit la seva dimissió per haver-se saltat les restriccions per la pandèmia assistint a un sopar amb […]\nACN Brussel·les.-L’eurocomissari de Comerç, l’irlandès Phil Hogan, ha anunciat aquest dimecres a la nit la seva dimissió per haver-se saltat les restriccions per la pandèmia assistint a un sopar amb unes 80 persones en un club de golf. “Com a representant públic, hauria d’haver estat més rigorós en el compliment de les normes per la covid-19”, ha reconegut en un comunicat. La participació de Hogan al sopar –on també hi havia altres polítics- ha generat molta polèmica a Irlanda, on hi havia peticions perquè dimitís.\nL’irlandès va demanar perdó a principis de setmana per l’escàndol que la premsa irlandesa descriu com a ‘Golfgate’. Finalment, aquest dimecres ha optat per deixar el càrrec com a cap de la política comercial de la UE, una de les cartes més rellevants de la Comissió Von der Leyen.Hogan ha assegurat que entén “l’enuig” dels ciutadans quan veuen que “els càrrecs públics no compleixen amb els estàndards que s’espera d’ells”. A més, l’irlandès ha justificat la renúncia per l’atenció mediàtica que estava rebent el cas. “Cada vegada era més clar que la controvèrsia sobre la meva recent visita a Irlanda s’estava convertint en una distracció de la meva tasca com a comissari de la UE i que minaria la meva feina en els mesos claus que afrontem”, defensa en el comunicat.


Vicente Urbina, la il·lusió posada en l'estrena del Concert núm. 1 de Poquet\nEl pianista acompanyarà la Simfònica en el concert de demà del Principal\nM.TOUS. | 16 setembre 1998\nAquesta setmana té lloc, en el Teatre Principal, el XIX Encontre de Compositors. Demà és el torn del concert que protagonitzarà l'Orquestra Simfònica de les Balears sota el mestratge de Salvador Brotons. En la primera part s'interpretaran obres del mateix Brotons, de Luca Lombardi i de Claudio Prieto. La segona part estarà protagonitzada per una estrena del compositor Bartomeu Poquet, el Concert núm. 1 per a piano i orquestra. El pianista solista, en aquesta ocasió, serà Vicente Urbina, un jove veneçolà que viu a cavall entre Milà i Mallorca i que ja s'ha donat a conèixer a l'Illa arran de la seva participació en el cicle de concerts Un hivern a Mallorca.\nSegons va comentar ahir a DdB aquest jove pianista, «la meva amistat amb Bartomeu Poquet ha fet que conegui la gestació d'aquesta obra. En finalitzar-la, el compositor em va demanar que fos jo l'executant, cosa que em va agradar sobre manera i em va fer sentit molt afalagat».\nA l'hora de definir aquest concert, Urbina no dubta a dir que «és un concert molt clàssic estructuralment, encara que és una composició molt variada, abraça estils molt diferents, anant des del barroc a moviments més moderns» i és aquí on rau la bellesa de la peça, d'una dificultat d'execució notable, com bé han notat tant el pianista com el mestre Brotons.\nEl músic, que fa dos anys que ha acabat els seus estudis a Milà, creu que oportunitats com aquesta de demà es presenten poques vegades i sempre són portes obertes a aprofitar, sobretot pels joves que comencen.


Novembre | 2013 | El relligador\nLes vores de la tapa de “Practicas de cvras, y…”\nPublicat el Novembre 30, 2013 per fermibeltran\nUn cop realitzats els forats a la tapa s’han de tancar les puntes de la mateixa. Com podreu comprovar aquestes es fan a partir de dos forats. L’avantatge és que no es desmunten mai, ja que el tancat entra a … Continua llegint →\nPublicat el Novembre 29, 2013 per fermibeltran\nEn Jaume Plensa i Suñe és un escultor català nascut a Barcelona l’1 de gener de 1955. Però no el porto al meu bloc per ser un gran escultor, sinó perquè va realitzar l’estoig d’acer del Llibre de Meravelles d’en … Continua llegint →\nQuarta sessió: estructura creuada.\nPublicat el Novembre 28, 2013 per fermibeltran\nEn una cartolina que faci 14 cm x 35 cm hi realitzem els talls i els fendits establerts en el full de disseny. Separem els dos trossos de la cartolina. Aquesta mostra està realitzada amb cartolina secant i decorada amb … Continua llegint →\nPublicat el Novembre 27, 2013 per fermibeltran\nAquest taller d’enquadernació té tots els elements i maquinaria necessària per portar a terme tots els projectes que tenim al calaix i per falta d’espai es troben en suspens. No hi falta res per poder treballar amb la màxima facilitat … Continua llegint →\nLa tapa de “Practica de cvras, y…”\nPublicat el Novembre 26, 2013 per fermibeltran\nUn cop cosit vaig buscar un pergamí per a la tapa del llibre. Un cop acabats de fer els càlculs per trobar el pergamí més adequat, vaig començar a realitzar els fendits corresponents al llom i al tapa. També es … Continua llegint →\nTipografia de fusta.\nPublicat el Novembre 25, 2013 per fermibeltran\nQui em coneix sap que la tipografia és la meva passió. Moltes vegades ho he explicat, jo vaig començar a treballar fent de tipògraf o també dit caixista. Ja que estava tot el dia entre caixes de tipografia. Encara conservo … Continua llegint →\nCosit del llibre “Practica de cvras, y …”\nPublicat el Novembre 24, 2013 per fermibeltran\nUn cop restaurat havia de decidir com el cosia i quin tipus de tapa li posava. Recordant un curs que vaig fer a Madrid, amb la restauradora Katarzyna Zych Zmuda sobre la restauració de llibres amb paper japonès, vaig decidir … Continua llegint →\nLlibre d’artista de Fiona Dempster.\nPublicat el Novembre 23, 2013 per fermibeltran\nEn Fiona Dempster és una cal·lígrafa i creadora de llibres d’artista australiana. Però porto aquesta foto d’un treball realitzat per ella perquè vegin que no difereix gaire del que fan els meus alumnes d’enquadernació i taller de Handmade que imparteixo … Continua llegint →\nTall pintat a l’engrut.\nPublicat el Novembre 22, 2013 per fermibeltran\nQuan realitzo el curs de papers pintats donem les bases de tres sistemes de pintar papers; a l’engrut, marbrejat i Suminagashi. Normalment realitzem la pràctica de marbrejar talls de llibres o llibretes. Però realitzar el pintat del tall a l’engrut, … Continua llegint →\nTercera sessió: àlbum de fotos.\nPublicat el Novembre 21, 2013 per fermibeltran\nAgafem dos cartons de 13 cm x 18 cm i els folrem amb el material de cobriment, que creiem més oportú, de 16 cm x 21 cm. En aquesta mostra les tapes estan folrades amb paper pintats amb la tècnica … Continua llegint →


Naturalesa | Juny 2021\nTaller del Pare Noel Elf On The Shelf del pol nord\nEl taller del Pare Noel del segell del pol nord de l’elf a la prestatgeria és una imatge de fons de pantalla transparent gratuïta penjada per Miku Inomata. Descarregueu-lo gratuïtament i cerqueu-ne més a ClipartKey.\nLogotip El preu és correcte Transparent: el preu és correcte\nEl logotip del preu és correcte Transparent: el preu és correcte és una imatge de fons transparent gratuïta que ha penjat Wilderroadsahead. Descarregueu-lo gratuïtament i cerqueu-ne més a ClipartKey.\nHummingbird Clipart en blanc i negre - Hummingbird White Clipart\nHummingbird Clipart Black and White - Hummingbird White Clipart és una imatge de fons transparent gratuïta que ha penjat Eh Design. Descarregueu-lo gratuïtament i cerqueu-ne més a ClipartKey.\nLa recerca de coses Wiki - Mona Lisa Family Guy\nLa recerca de coses Wiki: Mona Lisa Family Guy és una imatge de fons de pantalla transparent gratuïta penjada per Jovana Nona. Descarregueu-lo gratuïtament i cerqueu-ne més a ClipartKey.\nHi sóc força popular a Internet: Danny Devito Undertale\nL’Internet que sóc força popular allà: Danny Devito Undertale és una imatge de fons transparent gratuïta que ha penjat Nirmalsilambam. Descarregueu-lo gratuïtament i cerqueu-ne més a ClipartKey.\nTwilight Sparkle: Cutie Mark Twilight Sparkle Alicorn és una imatge de fons transparent gratuïta que ha penjat Morris. Descarregueu-lo gratuïtament i cerqueu-ne més a ClipartKey.\nThe Play Dough One - Play Doh Clipart en blanc i negre\nThe Play Dough One - Play Doh Clipart Black and White és una imatge de fons de pantalla transparent gratuïta penjada per Beltit. Descarregueu-lo gratuïtament i cerqueu-ne més a ClipartKey.\nThe Elder Scrolls Clipart Eso - Elder Scrolls Online Logo Png és una imatge de fons de pantalla transparent gratuïta penjada per Scuola Vancini. Descarregueu-lo gratuïtament i cerqueu-ne més a ClipartKey.\nAvió de Jet Jay Jay Png - Vell Oscar Jay Jay l'avió de reacció\nJay Jay The Jet Plane Png - Old Oscar Jay Jay The Jet Avion és una imatge de fons de pantalla transparent gratuïta penjada per Prasanna Mahapatra. Descarregueu-lo gratuïtament i cerqueu-ne més a ClipartKey.\nPete The Cat Shoe Clip Art Sabates vermelles gratuïtes transparents\nPete The Cat Shoe Clip Art Sabates vermelles transparents gratuïtes és una imatge de fons de pantalla transparent gratuïta penjada per Savage Siren. Descarregueu-lo gratuïtament i cerqueu-ne més a ClipartKey.\nLa vida secreta de les mascotes PNG Punts transparents d'escolta: Max de la vida secreta de les mascotes\nLa vida secreta dels animals de companyia Png transparent que escolta: Max From Secret Life of Pets és una imatge de fons transparent gratuïta que ha penjat Misterdot. Descarregueu-lo gratuïtament i cerqueu-ne més a ClipartKey.\nThe Somnium Files Wiki - Ai The Somnium Files Adorabbit és una imatge de fons transparent gratuïta que ha penjat Art Sukasuka. Descarregueu-lo gratuïtament i cerqueu-ne més a ClipartKey.\nLogotip d’Hàbitat per a la humanitat - Habitat for Humanity\nLogotip d’Habitat For Humanity: Habitat For Humanity és una imatge de fons de pantalla transparent gratuïta penjada per Videographer. Descarregueu-lo gratuïtament i cerqueu-ne més a ClipartKey.\nCattail Cliparts - Clipart de pantà en blanc i negre\nCattail Cliparts: Clipart de pantà en blanc i negre és una imatge de fons transparent gratuïta que ha penjat Discover Nature. Descarregueu-lo gratuïtament i cerqueu-ne més a ClipartKey.\nLogotip de la llengua Rolling Stones en blanc i negre - Logotip de Rolling Stones Png\nEl logotip de la llengua Rolling Stones en blanc i negre: el logotip de Rolling Stones Png és una imatge de fons transparent gratuïta que ha penjat Murexim. Descarregueu-lo gratuïtament i cerqueu-ne més a ClipartKey.\nCol·lecció Pete The Cat de cap alt en blanc i negre: dibuixos animats\nLa col·lecció Pete The Cat de cap alt en blanc i negre: dibuixos animats és una imatge de fons de pantalla transparent gratuïta penjada per Sandra Zemor. Descarregueu-lo gratuïtament i cerqueu-ne més a ClipartKey.\nAmbient Clipart PNG, Descarregar Png - Icona Ambient Png\nIcona de medi ambient Png en blanc i negre, descàrrega png - Icona de medi ambient Png és una imatge de fons de pantalla transparent gratuïta penjada per Dazyyy. Descarregueu-lo gratuïtament i cerqueu-ne més a ClipartKey.\nLa vida secreta dels animals domèstics Imatge predeterminada: dibuixos animats de la vida secreta dels animals domèstics\nLa imatge secreta de la vida secreta dels animals de companyia: la historieta màxima de la vida secreta dels animals de companyia és una imatge de fons transparent gratuïta que ha penjat Bekaamedicalcenter. Descarregueu-lo gratuïtament i cerqueu-ne més a ClipartKey.\nGaleria d'imatges Colibrí: respostes de Google Feud sobre Do Birds\nGaleria d'imatges Hummingbird - Do Birds Google Feud Answers és una imatge de fons transparent gratuïta que ha penjat Tibro. Descarregueu-lo gratuïtament i cerqueu-ne més a ClipartKey.\nLa Pantera Rosa PNG Imatge Transparent - Logotip Owens Corning Pink Panther Png\nLa imatge transparent de la pantera rosa: el logotip de la pantera rosa Owens Corning és una imatge de fons de pantalla transparent gratuïta penjada per Kanesha Paige. Descarregueu-lo gratuïtament i cerqueu-ne més a ClipartKey.


» Turisme convoca la primera edició del Premi a la Innovació en la Xarxa Tourist Info de la Comunitat Valenciana\nL’Agència Valenciana del Turisme ha convocat la primera edició del Premi a la Innovació en la Xarxa Tourist Info, que reconeix la introducció en la prestació de l’activitat habitual de les Oficines Tourist Info d’una novetat substantiva en serveis, productes, procediments o instal·lacions, dirigida als turistes i que redunde en una millor atenció dels mateixos.\nTotes les oficines d’informació turística adscrites a la Xarxa Tourist Info de l’Agència Valenciana del Turisme poden optar al premi. El termini de presentació de candidatures es perllongarà fins al 30 de setembre i els projectes a avaluar han d’haver-se engegat entre l’1 d’octubre de 2016 i el 30 de juny de 2017.\nEl secretari autonòmic de l’Agència Valenciana del Turisme, Francesc Colomer, ha assenyalat que la innovació en turisme es presenta com un desafiament ineludible i les administracions han d’afavorir i distingir aquelles actuacions que destaquen en aquesta matèria, i aquest objectiu és el que perseguim amb aquest premi, i ha explicat que la convocatòria naix amb voluntat de reiterar-se en el temps.\nColomer ha ressaltat que la Xarxa de Tourist Info constitueix un element fonamental de la política turística, ja que és una peça clau per a conèixer la vertebració del territori, al mateix temps que ha explicat que les oficines Tourist Info es la primera línia que atén al viatger fent possible la complementarietat de molts productes i destinacions i ha afegit que la gestió de la diversitat i autenticitat és el que ens ha de motivar en la gobernanza del turisme.\nA més, Francesc Colomer ha destacat que istells premis pretenen estimular la creativitat, l’hospitalitat, la innovació i la capacitat de seguir avançant en la primera línia de defensa, que són les oficines de la Xarxa Tourist Info.\nEls criteris de valoració objectius dels projectes que es presenten s’estructuren en quatre grans apartats:\n- Valors de la iniciativa: Creativitat, hospitalitat, accessibilitat, sostenibilitat i excel·lència.\n- Creació de noves eines i/o canals d’atenció al turista, a través de suports tecnològics i altres mitjans, adaptats a la informació turística en destinació i el seu ús en l’Oficina Tourist Info.\n- Generació de nous serveis i/o productes a prestar en l’Oficina Tourist Info.\n- Grau d’adaptabilitat al conjunt d’Oficines de la Xarxa Tourist Info.\nEl premi consisteix en diploma i placa per a l’Oficina Tourist Info el projecte de la qual d’innovació obtinga la millor valoració pel Jurado. A més, el jurat podrà atorgar un Accésit en atenció a la qualitat dels projectes presentats.\nLa Xarxa Tourist Info de l’Agència Valenciana del Turisme explica en l’actualitat amb més de 200 oficines d’informació turística i acolliment al client i més de 20 punts d’informació turística, que, sota una mateixa imatge i criteris de qualitat homogenis, presten servei d’atenció i acolliment al turista al llarg de tot el territori autonòmic.\nEls informadors turístics de la Xarxa reben als nostres visitants assessorant-los i informant-los sobre l’àmplia oferta cultural, esportiva, natural, d’oci i activitats turístiques en general que ofereixen les nostres destinacions. La qualitat del servei, la calidesa de l’atenció i la innovació resulten decisius en els processos de fidelització dels nostres clients, per al gaudi de les seues estades i augment dels seus nivells de satisfacció.\nACCÉS A LAS BASES DEL PREMI\nFONT: Agència Valenciana del Turisme


En joc la Lliga Nacional Catalana ACB 2020 AON\nLa 41a Lliga Catalana ACB es disputa a porta tancada aquest 4 i 6 de setembre amb Barça, MoraBanc Andorra, Baxi Manresa i Joventut Badalona com a protagonistes.\nEl Palau Blaugrana de Barcelona serà l'escenari, aquest proper divendres 4 i diumenge 6 de setembre, de la Lliga Nacional Catalana ACB 2020 AON, que es disputarà a porta tancada. Barcelona, 10 anys després, serà la seu de joc de la competició que enguany afronta la seva XLI edició i que, com a la darrera temporada, tindrà l'habitual format de Final a Quatre (semifinals i final), en dos dies no consecutius.\nAquesta 41a edició de la Lliga Catalana ACB arrencarà divendres 4 de setembre amb les dues semifinals, que es retransmetran en directe per Esport3. A les 18:30h, el tret de sortida arribarà amb l'enfrontament entre el MORABANC ANDORRA, entrenat per Ibon Navarro, contra el JOVENTUT BADALONA, preparat per Carles Duran. Posteriorment, a les 21:30h, serà el torn del segon partit de semifinals que comptarà amb el protagonisme del BARÇA de Sarunas Jasikevicius, vigent campió de la competició i amfitrió d'enguany, i del BAXI MANRESA, comandat per Pedro Martínez.\nEls guanyadors es veuran les cares a la gran Final, que tindrà lloc el diumenge 6 de setembre a les 21:30h, mentre que els perdedors de les semifinals es mesuraran al duel pel 3r i 4t lloc a les 16:30h. Tots els encontres s'emetran en directe per Esport3.\nEl vigent campió és el conjunt barceloní, que va aixecar el seu 22è títol de la seva història amb una ajustada victòria al Palau Olímpic de Badalona. Els blaugrana van superar el combinat andorrà per 92-93 en una atractiva final que es va resoldre a la darrera possessió gràcies a una cistella de l'interior Brandon Davies. Pel que fa el quadre de Navarro, els d'Andorra busquen recuperar un guardó que van assolir per única vegada fa dues campanyes al Barris Nord de Lleida.\nEl seu oponent a les semifinals, la Penya, lluitarà per aconseguir el seu 12è triomf a una Lliga Catalana que no guanya des del 2008-09, precisament a Barcelona. El rival dels barcelonistes a la 2a semifinal serà el planter manresà, que mirarà d'adjudicar-se el seu tercer ceptre. Els de la capital de la comarca del Bages van apuntar-se el seu últim guany al campionat el curs 1999-2000.\nLa 41a edició de la Lliga Nacional Catalana ACB compta, per tercer any consecutiu, amb l'empresa AON com a patrocinador principal de l'esdeveniment.


Les partides del dimarts: vesprada lliguera - PilotaViu\nLes partides del dimarts: vesprada lliguera\nDivendres, 23 de febrer de 2018 - 18:30h\nSalelles II i Moreno, de blau, s'enfrontaven a Vicent i Pinet, de roig, en la primera partida de la vesprada a Oliva.\nEls quatre van oferir una partida espectacular amb grans pilotades. La parella roja de Vicent i Pinet va començar a dominar la partida 10 per 5, però a partir d'eixe moment es va veure una gran remuntada de la parella blava, amb jocs disputadíssims igualant a 30, on un equip feia val i l'altre el tombava. Així van estar una gran estona, i la partida va estar igualada fins al final. Amb 20 per 20, Salelles II i Moreno van agafar un gran ànim i van acabar emportant-se una gran partida. A la fi, 20 per 25 a favor dels blaus.\nPer a la segona partida hi hauria un enfrontament de la Lliga de Raspall: Marrahí, Seve i Raúl, de roig, contra Guadi, Brisca i Miravalles, de blau.\nLa partida va tindre un clar domini del trio blau, que necessitaven els punts i no van defraudar, fent una magnífica partida. Miravalles va estar espectacular, clavant tots els quinzes i Brisca i Guadi van oferir un gran joc. Per altra banda, l'equip roig, després d'una ratxa guanyadora, no va tindre el seu dia i no acabaven d'agafar ritme. A la fi, 25 per 5 per a Guadi, Brisca i Miravalles.


Cupra ha anunciat el llançament del nou León VZ Cup /@EP\nCupra ha anunciat el llançament del nou León VZ Cup, una nova versió tribut als models Cup de competició amb carrosseria de cinc portes i fins a 310 cavalls de potència màxima, segons ha informat aquest dimecres l'empresa, que iniciarà aquesta setmana la producció del model a la planta de Martorell.\nEl cotxe està disponible amb diferents opcions mecàniques, entre les quals s'inclouen l'híbrid endollable 1.4 TSI e-Hybrid de 245 cavalls i els motors de benzina 2.0 TSI de 310 cavalls DSG 4Drive (Sportstourer) i de 300 cavalls.\nLa nova variant VZ Cup aporta una sèrie components nous al Cupra León, tant a l'habitacle com a l'exterior. A l'interior, el model incorpora els seients CupBucket, disponibles amb cuir negre o blau Petrol.\nEls seients CupBucket se situen en una posició més baixa per optimitzar el centre de gravetat per generar una gran sensació d'esportivitat en conduir-lo. Així mateix, el quadre de comandament compta amb costures en color Copper, també amb la tapisseria en negre o blau Petrol.\nEl cotxe disposa d'un volant multifunció esportiu amb botons satèl·lit incorporats, tant per a l'arrencada del motor com per canviar de mode de conducció.\nPel que fa a l'exterior, el cotxe inclou de sèrie llantes d'aliatge exclusives de 19 polzades o 48 centímetres en negre Copper. També destaca l'spoiler del darrere de color negre, el qual millora el flux d'aire sobre la carrosseria, reduint així les turbulències. A això se sumen les carcasses dels miralls retrovisors del mateix color, o els faldons laterals de color alumini fosc.\nCupra anunciat llançament nou\nanunciat llançament nou León\nllançament nou León VZ\nproducció model planta Martorell


La ‘grip canina’, encara que no afecta els humans, s’assembla en els símptomes i el tractament — Col·legi Oficial de Veterinaris de Lleida\nSou a: Inici / Actualitat / Notícies / La ‘grip canina’, encara que no afecta els humans, s’assembla en els símptomes i el tractament\nEn canvi, al contrari de la dels humans, la “grip canina”, com la “grip aviar”, no està motivada per les inclemències o el canvi del temps. En els gossos, només pot ser provocada per un virus associat a la Bordetella Bronchiseptica, conegut com a “tos de les gosseres”. Encara que no afecta els humans, la “grip canina” també és una patologia pròpia de les col·lectivitats. La malaltia que provoca aquest virus també afecta el sistema respiratori, i cal aprendre a identificar-la i diferenciar-la dels refredats per assegurar el bon estat de salut de l'animal.\nEls principals símptomes d’un refredat en els gossos, també s’assemblen als que presenten els humans en situació de grip. Esternuts, tos, secrecions oculars, pèrdua de gana i dificultats respiratòries són alguns dels símptomes que presenten les mascotes constipades. La manca d'interès pel joc i l'activitat física i el cansament també en són bons indicadors. A més, és important comprovar la seva temperatura, ja que la febre també pot ser un dels senyals de la presència d’un refredat.\n• Acudir al veterinari per diagnosticar i valorar l'abast del refredat. Amb la visita al veterinari s’obté el millor tractament perquè la mascota es recuperi el més aviat possible.\n• Evitar els grans canvis de temperatura i els corrents d'aire. Un simple refredat pot evolucionar i empitjorar, convertint-se en broncopneumònia.\n• Sortir el menys possible de casa si fa fred o mal temps. En cas que ho accepti, podem utilitzar peces d'abric especials per a mascotes, les quals ajuden a mantenir la temperatura corporal.\n• Deixar suficient aigua a l’abast del gos, perquè pugui hidratar-se, així com posar-li menjar humit. Per exemple l’enllaunat, que té més proporció d'aigua en la seva composició, és més apetitós i té més calories.\n• Entrar al gos al bany quan ens dutxem, així pot respirar aire humit que l’ajudarà a fluïdificar els mocs, disminuir la irritació i alleujar la congestió nassal.\n• Deixar que descansi, perquè es recuperi abans. El repòs ajuda a que el cos lluiti millor contra la malaltia i la superi més fàcil i ràpidament.\n• Donar-li tot l'afecte que puguem, això sempre va bé quan ens trobem malament. No cal preocupar-se pel contacte amb l'animal, el refredat no es transmet de gossos a humans, ni viceversa.


Unitat didàctica català by anarosa1212 4501 views\nPowerPoint per introduir l'unitat didàctica de la pasqua en classe.\n1. PASQUA UNITAT DIDÀCTICA 6 CURS: 5-6 ANYS 2015/2016\n2. BLOCS 1. La Pasqua 2. Les cançons 3. Els contes 4. El menjar 5. La milotxa 6. Els jocs\n3. 1. LA PASQUA La Pasqua és una de les festes més importants per als cristians. L’hivern s’acaba i és l’hora d’eixir al camp a berenar, jugar i cantar ja que acomença la primavera. En aquesta època es menja plats únics com: la mona i els ous de pasqua.\n4. A la Pasqua tots el xiquets i xiquetes eixen al carrer amb una roba idònia per a l’entrada de la primavera. La roba típica és: o La gorra o El mocador o Els pantalons vaquers o La camisa vaquera o Les sabatilles\n5. Gorra Mocador Utensili per al cap que s’usa per a protegir-se del sol. Peça de roba usada per decorar el coll. Pot tenir diferents colors i formes. Es posa al coll nugada amb un nuc com els vaquers. Solen usar-la combinada amb la roba. Solen ser de colors amb dibuixos i fets de tela de fil o cotó.\n6. Pantalons vaquers Camisa vaquera Prenda de vestir molt apropiada per al temps de primavera, ja que el teixit vaquer dóna frescor a la pell. Agrada molt als pasqüerets ja que intenten dur-la diferent per a vore de qui és la més original i amb quadres de colors més cridaners.\n7. Sabatilles És el calçat més còmode per poder gaudir dels jocs i ballar les cançons que s’aprenen. Les solen portar de tots els colors però sempre fent joc amb la camisa.\n8. VOCABULARI APRÉS\n9. 2. LES CANÇONS La Pasqua és una època on la gent està molt feliç, canta, balla… etc Algunes cançons típiques son: o La tarara o Cançó de Pasqua o Joan Petit o La xata melindrena o Mon pare no té nas\n10. 3. ELS CONTES A Pasqua també hi ha contes que son característics d’aquesta època, ja que conten parts importants de la festa que estem coneixent. Alguns dels contes son: o El rei Carlestoltes i la Vella Quarema o Pasqua o El conillet de Pasqua\n11. 4. EL MENJAR El dejuni i l’abstinència que s’imposaven els dies de Setmana Santa, donaven lloc a determinats costums culinaris. Alguns plats eren: o Pa i sopes o Crespells o Peix o Pésols amb ou i bacallà o Potatges o Mones o …\n12. Mona Té un origen àrab. El seu contorn és originalment redó, però al pas dels anys ha adquirit diferents formes. Hi ha dracs, serps, gall, sargantanes, etc. Es menja el diumenge i el dilluns de Pasqua.\n13. Ou Part de la mona de Pasqua. És el símbol de l’univers i de la creació. Solía agrupar-se els ous postos per els gallines durant la Quaresma per als dies de Pasqua.\n14. 5. LA MILTOXA La milotxa, catxerulo o estel és el joguet típic d’aquesta època. Veure-los de molts colors brillants moure’s pel cel continua sent un dels jocs preferits dels xiquets d’arreu del món.\n15. 6. ELS JOCS La Pasqua marca el final del mal temps. A partir del diumenge de ressurrecció és podem d’eixir al camp a berenar i jugar. Al dia de Pasqua es pot jugar a molts jocs com: o Sambori o Carreres de sacs o Trompes o Xapes\n16. CONTE CONTAT, CONTE ACABAT.


per Redacció - Fotografia: Conselh Generau d'Aran 31/08/2014 00:00h\nEl Conselh Generau d’Aran inverteix en les pistes i accessos del Terçon de Quate Lòcs| Redacció - Fotografia: Conselh Generau d'Aran\nLes actuacions aprovades pel Conselh Generau d’Aran són:\n- Treballs complementaris del mur de l'escullera de la Honeria en Sant Joan de Toran, complementant les obres ja realitzades per l'Ajuntament de Canejan. La intervenció del Conselh Generau ha representat una inversió de 3.142,57 euros.\n- En el municipi de Les, el Conselh ha tornat a instal·lar les baranes de protecció del pont de la Lana, malmeses pels aiguats de juny del 2013. Aquesta actuació ha suposat una inversió de 4.000 euros.\nEn la trobada de seguiment de les obres previstes en el conveni signat entre la Fundación Endesa i el Conselh Generau, en el mes de setembre s’iniciaran en el municipi de Les l’apariament de la pista de Portet, força malmesa com conseqüència dels mals ocasionats pel col·lapse del drenatge de la pista que van provocar despreniments en la mateixa que van malmetre la caixa del paviment i de les proteccions.\n“Les actuacions per dur a terme són les necessàries per dotar a la pista d’unes condicions de seguretat que permetran la circulació amb garanties pels usuaris recuperant aquest accés a un entorn natural força valuós donant connectivitat a una part dels boscos de Les i Canejan”, ha assenyalat el conselhèr d’Agricultura, Ramaderia i Medi Natural d’Aran, Jose E. Arró. La inversió prevista d’aquestes obres és de 100.947,75 euros, un finançament que arriba gràcies al finançament del conveni signat entre la Fundación Endesa i el Conselh Generau d’Aran per l'apariament d’infraestructures d’accés al medi natural.\n- Millora del camí de Camun. Aquesta actuació consisteix en la millora del Camí de Camun entre el Pont de Hèr i el poble de Bossòst. En aquest camí malmès com conseqüència dels aiguats del 2013, les actuacions per realitzar seran l'apariament del ferm, redreçament del camí en un punt i asfaltar aquesta zona afectada. L'import previst de l'actuació és de 12.000,00 euros.\n- Millora de la pista de Margalida. El Conselh Generau té previst l'obertura del tram més afectat. “La pista de Margalida ha estat tancada des de l'any 2008, i per tant, cal valorar i força que en els moments de crisi de les administracions, el Conselh Generau hagi aconseguit el finançament necessari pel seu apariament” ha assenyalat el conselhèr de Territori d’Aran, Eduardo Valdecantos. L'import de l'actuació prevista és de quasi 22.000 euros, que al igual que l’actuació en el camí de Camun, serà finançada mitjançant el conveni entre la Fundación Endesa i el Conselh Generau d’Aran.\nPer un altre costat, els serveis tècnics del Conselh Generau d’Aran està redactant la proposta de la variant del camí reial entre Les i Bossòst, al seu pas per l'abocador de Bossòst, els aiguats del 2013 van afectar greument aquest tram fent desaparèixer el camí. Una vegada es disposi del projecte d’aquesta variant es procedirà a la construcció del nou tram de camí, el cost del qual serà d’uns 8.000 euros.


Gran concert de Nadales de 3r i 4t d’ESO al pavelló del CIDE – CIDE\nInici / Actualitat / Gran concert de Nadales de 3r i 4t d’ESO al pavelló del CIDE\nEls alumnes del cor del CIDE varen oferir aquest divendres una mostra del enorme treball fet a classe durant aquest darrer trimestre: el concert de Nadales, una exhibició de veus i de repertori que va arrancar el aplaudiments dels espectadors, els alumnes de Primària, Secundària i 4t de cicles.\nEl cor, format per alumnes de 3r i 4t d’ESO, va oferir un repertori que anava des de compositors del Barroc com G.F. Haendel al Romanticisme, amb obres de Mendelssohn i passant també per alguns temes del repertori popular.\nDirigits per Àlvar Servera i amb un acompanyament de piano, el cor va interpretar ‘Joia en el món’ (Haendel), ‘Hark the herald angels sing’ (Mendelssohn), ‘El noi de la mare’, ‘Santa nit’, ‘El trineu’, ‘Jingle bells rock’ o ‘We wish you a merry christmas’. Una bona mostra de talent dels nostres alumnes, amb la qual s’han acomiadat les activitats extraescolars d’aquest Nadal al pavelló.\nAnterior Els guanyadors del concurs de feliticacions nadalenques reben els seus premis\nSegüent La campanya Rebost de Caritas acaba amb un rècord: 3.500 kilograms d’aportacions


Rucs elèctrics: Bingo CifiCat - Crims\nBingo CifiCat - Crims\nTercera entrada dedicada a recomanacions per al Bingo Cificat, aquest cop la categoria escollida és: Crims. Obres que combinen ciència-ficció o fantàstic en general amb novel·la negra.\nPrimer, si heu arribat aquí sense saber què és el Bingo CifiCat, us deixo l'enllaç del repte literari del moment: Bingo Cificat, què és? Normes, categories i preguntes freqüents.\nI aquí les recomanacions\nComencem amb obres originals en català:\nEl mal pare de Pep Prieto\nHalley 2042 d'Anna Carreras\nSomia Philip Marlowe amb xais elèctrics? de diversos autors\nEl somriure d'un eco de Jordi Gimeno\nPel que fa a les traduccions també n'hi ha un bon grapat:\nLes lluminoses de Lauren Beukes\nLa ciutat i la ciutat de China Mieville\nPistola, amb música de fons de Jonathan Lethem\nLa mestra del te i la investigadora d'Aliette de Bodard\nPersons non grata de Cassandra Khaw


Cesc: “Estem endollats per a la final” - FC Barcelona\nHomeFutbolPrimer EquipNotíciesCesc: “Estem endollats per a la final”\nCesc: “Estem endollats per a la final”\nEl d’Arenys, que jugarà la seva primera final de Copa del Rei, ha assegurat que l’equip arriba amb “ganes i il·lusió” a la cita de divendres Cesc vol aquest títol per acabar la temporada amb un “bon regust de boca” però sobretot per homenatjar Guardiola en el seu comiat com a tècnic\nCesc Fàbregas, a la sala de premsa, assegura que afronta amb il·lusió la final de la Copa del Rei / FOTO: MIGUEL RUIZ - FCB\nCesc Fàbregas, que viurà la seva primera final de Copa del Rei, ja compta les hores que queden perquè l’àrbitre xiuli a les 22 hores l’inici del partit entre l’Athletic Club i el FC Barcelona. I és que els seus companys d’equip ja li han explicat que l’ambient que es viu en una final de Copa "a vegades és millor que el d’una de Champions", i per això té "ganes d’experimentar-ho". El migcampista blaugrana afronta la cita “molt motivat i amb moltes ganes”. I és que malgrat tot ha recordat que el Barça té al davant l’oportunitat d’acabar l’any guanyant el quart títol de la temporada.\nL’aturada de partits no passarà factura\nEl jugador ha reconegut que l’equip no està acostumat a tenir tants dies de descans entre partit i partit però no creu que sigui un problema. “Estem endollats i preparats per a la final. No és habitual esperar tant de temps per jugar una final però les ganes i la il·lusió ho poden superar tot”, ha afirmat Cesc.\nMés motivats que ningú\nPer la seva banda, no creu que l’Athletic Club, que ha perdut recentment la final de la Lliga Europea, tingui més ganes que ells de guanyar la Copa. “Més motivats que nosaltres segur que no ho estan. La il·lusió i la gana no se’ns acaba”. Amb tot, ha reconegut que els de Marcelo Bielsa són un rival perillós: “Juguem contra un equip espectacular que admirem”. “Tenen il·lusió, ganes i sempre van endavant. Em recorden un equip anglès, amb un joc directe però també de combinació”, ha comentat. I preveu que sigui una final molt disputada, com la majoria de duels entre tots dos conjunts.\nEl millor final per a Guardiola\nCesc també ha recordat que guanyar el títol de la Copa del Rei divendres seria la millor manera per posar el punt i final a l’etapa de Guardiola com a tècnic del primer equip. “Acabar amb un títol seria espectacular”. I ha apuntat que el seu adéu no és cap decepció per a l’equip, però sí que ha suposat tristesa dins el vestidor, ja que “sabem el que significa per al barcelonisme, i a nivell individual i col·lectiu. És una persona única i admirable. Marxa un mite del barcelonisme però hem de mirar endavant, ser positius i saber que aquest equip té corda per a estona”.\n“Tito sap molt bé on va”\nTambé ha aprovat Tito Vilanova com a relleu de Guardiola. “Tito sap molt bé on va i el que ha de fer”. De cara al curs vinent Cesc ha comentat que espera que els seguidors vegin molt més d’ell. “Intentaré donar més la temporada que ve i exigir-me el màxim”. I és que sap que després d’un primer any d’adaptació el segon “és més complicat”.\nPer la seva banda ha negat que hi hagi cap mala relació entre Tito Vilanova i Pep Guardiola. “La relació és boníssima i veure aquests comentaris de fora no fan bé. Ens dol perquè des de dins sabem que la relació és bona”.\n“L’alta d’Abidal és fantàstica”\nAquest migdia Éric Abidal ha rebut l’alta hospitalària i el vestidor blaugrana ha acollit la notícia amb molta alegria. “És una notícia fantàstica. Estem molt contents que tot hagi anat bé. Ara s’ha de recuperar a casa al més aviat possible i amb la nostra ajuda tirarà endavant”, ha dit Cesc Fàbregas.


Organització de Comiat Mixtes a Platja d'Aro - D-aventura.com\nLANDING / Platja d'Aro / Organització de Comiat Mixtes a Platja d'Aro\nOrganització de Comiat Mixtes a Platja d'Aro\nBusques uns professionals que assegurin una bona Organització de Comiat Mixtes a Platja d'Aro? En D - Aventura som una agència d'esdeveniments i espectacles especialitzada en la de comiats de solter i comiats de soltera , comiats mixtes , d'amics i activitats d'aventura . Principalment , realitzem les nostres activitats a Tossa de Mar , Lloret de Mar , Platja d' Aro , Girona i Barcelona .\nLa nostra experiència en Organització de Comiat Mixtes a Platja d'Aro ens permet oferir qualitat i un tracte excepcional als nostres clients . Disposem d'una àmplia oferta en activitats : Humor Groc , sortides en Catamarà a Platja d'Aro , activitats amb Quads , Karting , packs Paintball , espectacles eròtics , stripboats , música ....\nEn Platja d'Aro , D-Aventura t'oferim les propostes més divertides i originals perquè l'Organització de Comiat Mixtes a Platja d'Aro sigui un èxit assegurat . A més , en D - Aventura , podem organitzar el cap de setmana complet amb activitats , sopar , espectacle , allotjament , bars i discoteques a Platja d'Aro .\nUs convidem a seguir el link i conèixer detalladament totes la proposta que D- aventura pot oferir per l'Organització de Comiat Mixtes a Platja d'Aro .\nPer a més informació , també podeu contactar directament als telèfons: 935160928/972105911 / 628641890/619488495 . D-Aventura , l'especialista en Organització de Comiat Mixtes a Platja d'Aro, la Costa Brava .


at 1 d'abril de 2021\nDes d’aquest dijous 1 d’abril, les persones que aparquin en les places senyalitzades com a zona taronja sense obtenir el tiquet d’estacionament gratuït a través de l’aplicació mòbil Parkunload o a través de la web d’aquesta podran ser multades. També ho seran aquelles que superin els 90 minuts d’estacionament que estableix el model implantat per afavorir la rotació de vehicles, especialment en zones comercials de la ciutat.\nSegons el consistori, des que el nou sistema de zona taronja va entrar en funcionament l’1 de febrer, 11.765 persones s’han descarregat l’aplicació mòbil que permet marcar l’inici i la finalització de l’estacionament en aquestes places. Les dades apunten que s’ha generat una mitjana de 512 tiquets diaris, amb un índex de rotació de 2,9.\nLa zona taronja funciona de dilluns a dissabte, de 9 a 13.30 h i de 16.30 h a 20.30 h. En aquestes franges horàries, les persones que vulguin aparcar en una plaça taronja han d’obtenir el tiquet virtual a través de l’app. La tecnologia Bluetooth permet al sistema detectar automàticament el codi de la zona on s’hagi estacionat. Aquest codi, indicat als senyals de la zona taronja de cada zona, també es pot introduir de forma manual.\nUn èxit, segons el govern\nEl regidor de Mobilitat, Rafael Güeto, considera que “les prop de 12.000 descàrregues que ha registrat l’app durant aquests dos primers mesos ens indiquen que la prova pilot relativa al nou sistema d’estacionament gratuït regulat ha estat un èxit”. Per Güeto, la nova zona taronja “ha tingut una bona acollida entre la població, que té l’opció de poder aparcar el seu vehicle sense cost a zones d’alta demanda per poder fer gestions i compres a la zona”.\nA més, l’executiu considera que l’ús d’aquest sistema permet al consistori disposar d’una informació “molt valuosa” per poder millorar el servei, ja que permet controlar en temps real els llocs d’aparcament buits i possibilita fer una anàlisi dels hàbits d’estacionament dels usuaris, entre altres. Tota aquesta informació es perdria si no s’utilitzés aquesta tecnologia, motiu pel qual, ara l’hora d’inici d’estacionament a la zona taronja no es pot fer servir mitjançant una nota o un rellotge de cartró.\nEl consistori apunta que les persones que no disposin d’un telèfon intel·ligent o bé no vulguin fer servir aquest sistema tenen a la seva disposició la resta de places d’estacionament de què disposa la ciutat.\nEl 79% dels conductors no han fet servir mai una app d’aparcament\nSegons un estudi internacional realitzat per la tecnològica EasyPark, el 79% dels conductors espanyols mai han fet servir apps per aparcar i el 40% ni tan sols n’han sentit a parlar, davant el 22% que les han utilitzat en alguna ocasió.\nL’estudi apunta que l’usuari mitjà d’aquest tipus d’app és un home d’entre 30 i 44 anys amb poder adquisitiu alt i que viu a grans ciutats, especialment Madrid o Barcelona. El director general d’EasyPark a Espanya, Jaime Requejo, considera que aquestes dades demostren que “l’índex de penetració d’aquest tipus d’aplicacions a Espanya encara té un gran marge de creixement, tot i que, cada any, el nombre d’usuaris s’incrementa significativament”.\nL’Ajuntament oferirà un taller pràctic per a la gent gran sobre l’ús de l’aplicació del mòbil de la zona taronja


Eix Transversal | Escola Pràctiques\nEIX TRANSVERSAL CURS 2019-20: Canviem el xip!\nL’eix que proposem per aquest curs, “Canviem el xip!”, pretén que el nostre alumnat reflexioni sobre la possibilitat de fer alguns canvis en els nostres costums, en la nostra manera d’interactuar amb els altres i amb el món, per tal de millorar la convivència i promoure el respecte cap a les persones i cap a l’entorn.\nEls escenaris de futur que es preveuen arran del canvi climàtic són preocupants. I les vostres filles i fills en són molt conscients. És per això, que trobem necessari posar-nos a treballar des de l’escola per tal de millorar-los amb les nostres accions.\n“Canviem el xip!” ens durà, bàsicament, a treballar petites i grans accions per protegir el planeta contra el canvi climàtic, però també promourà canvis en la manera de relacionar-nos amb els altres, canvis en la percepció del rol de gènere o canvis en els nostres espais habituals per millorar la convivència.\nCom desenvoluparem aquest Eix transversal?\nAmb els més petits, tenint cura de l’ entorn més proper: el jardí, les aules, els passadissos…\nPromovent el reciclatge, amb contenidors diferenciats a les aules, al pati i al jardí.\nTenint cura d’estalviar energia, paper, aigua… entre totes ho aconseguirem!\nAmb els més grans, treballant les energies renovables a CLIL.\nBuscant noves i creatives formes de resoldre els conflictes sense violència.\nRepensant la distribució d’ espais habituals i promovent l’ús de materials de joc alternatius.\nEls Tallers ABD sobre resolució de conflictes i igualtat de gènere, el Projecte Aquí STEAM, promotor del talent científic femení, el nou Projecte de Pati, repensat entre alumnat, professorat i famílies, i moltes altres activitats ens ajudaran a obrir la ment i convèncer-nos que els canvis estan al nostre abast.\nI, com sempre, esperem la vostra participació! Pares, mares, avis i àvies, podeu fer les vostres propostes d’activitats relacionades amb l’eix: Ens ajudeu a canviar el xip?\nGEP ( Generació plurilingüe )


L'Ajuntament per cinqué any consecutiu liquida el pressupost en positiu i avança que gran part del romanent econòmic es destinarà a l'impuls dels serveis i les obres socials\nCinc anys consecutius porta l'Ajuntament de Cullera tancant l'exercici econòmic en positiu, en aquest cas, el 2020, amb un romanent en tresoreria de 2.703.814,24 euros.\nAmb aquest superàvit, el Ple Municipal de febrer aprovarà una modalitat de crèdit extraordinari per poder destinar-lo a accions «encaminades a l'impuls de les polítiques socials, programes i actuacions que fomenten l'ocupació i l'economia local, amb els objectius clar centrats en les persones de la nostra ciutat», assenyala Jordi Mayor, alcalde de Cullera, el qual destaca la «solvència econòmica del consistori gràcies a l'esforç del veïnat i també de la responsabilitat d'aquest equip de govern que al remat administra com cal els recursos que disposem», afegeix.\nDe fet, l'Ajuntament de Cullera, amb Mayor al capdavant, ha obtingut superàvit en els seus comptes des de 2016 fins a l'exercici d'enguany amb una mitjana anual de quasi 2,7 milions d'euros.\nPel que fa a Serveis Socials, i amb aquest romanent, s'augmentarà fins a 300.000 euros el Pla d'Emergència Social a més de la construcció d'un nou emplaçament per aquest departament pressupostat en 400.000 euros. Precisament, l'Ajuntament de Cullera ha destinat 1.075.012,04 euros en ajudes socials durant el 2020.\nA més, cal recordar que en 2020 l'Ajuntament de Cullera a través de la seua bossa social va contractar 128 persones que treballaren en diferents àrees i accions del municipi.\nAl plenari, que se celebrarà demà dimarts 23 de febrer, es determinarà i detallarà en què es destinarà el superàvit d'enguany on les línies estan clares: «accions que tinguen una mirada sensible en les persones més vulnerables per aquesta crisi sociosanitària alhora que la implementació d'obres i projectes que redunden en l'ocupació i la recuperació econòmica», conclou Mayor.\nPer altra banda, el consistori també impulsà unes ajudes municipals directes dins del 'Pla Recupera't' en les quals ha destinat 706.600 euros a autònoms i xicotetes empreses que han vist afectada la seua activitat econòmica a conseqüència dels efectes de la Covid-19 per tal de protegir i donar suport al teixit socioeconòmic local.


ESCENAVEGANT: Crítica teatral: La kumèdia de l'Albà\nCrítica teatral: La kumèdia de l'Albà\nDir que Toni Albà és un gran còmic no és cap novetat. La seva trajectòria professional que ara compleix els vint-i-cinc anys l’avala. Però com ha passat amb molts dels millors actors i actrius del nostre país, no ha estat fins la seva presència televisiva que s’han donat a conèixer a aquell públic no habituat a escalfar les butaques dels teatres. Potser molts no el coneixeran pel nom, però segur que han gaudit i rigutamb el seu treball interpretant els personatges del Rei i del Papa Benet XVI al programa “Polònia” de TV3. Amb tot és trist per qui escriu haver de referir-se perpresentar un espectacle, al seu autor i intèrpret fent referència, un cop més, a les emissions televisives.\nPer escriure sobre la representació de "BRAMS" o la kumèdia dels herrors al Teatre de La Gorga el primer diumenge de Festa Major, quan tot l’Estat està paralitzat per uns partits de futbol, maleït futbol!, que han de decidir la lliga, cal aplaudir per començar a un públic més interessat en un acte cultural com sempre és una representació teatral i a les programadores de l’Area de Cultura de l’Ajuntament de Palamós, valentes, que han estat capaces de programar sense neguitejar-se.\n"BRAMS" o la kumèdia dels herrors es va estrenar per primer cop el desembre de 1986, al Teatre Principal de Vilanova i la Geltrú. Llarga vida per un text escrit pel mateix Toni Alba i per un altra actor, llavors desconegut, que avui triomfa a les pantalles d’arreu, en Sergi Lòpez. Més de dues-centes representacions garanteixen allò que perseguien els seus autors: fer riure a tothom. Amb un argument secundari, l’obra és un gran homenatge a la gent del teatre, actors, productors i tècnics. El text, farcit de vivències de la gent de la faràndula, és sumat a una dramatització que ratlla el clown. Una tècnica vocal envejable i una diversitat de registres que en Toni Albà equilibra amb la magnífica actuació d’en Joan Bellviure. Aquest últim amb un personatge lineal digne de Harold Lloyd que dona el contrapunt necessari a partir de la seva primera aparició a escena.\nJa de bon començament, a les fosques, durant el missatge d’apagada dels telèfons mòbils, el públic comença a riure. Activitat que no deixa ni un sol moment durant la vertiginosa representació. Vint-i-un anys més tard de la seva estrena, la comèdia no tant sols conserva la frescor inicial, sinó que ha anat incorporant gags impensables en la seva primera versió. En la primera escena, el monòleg de Enric Sugranyes (Toni Alba) amb els seus invisibles tècnics, l’actor fa una magnífica demostració de la seva qualitat com a intèrpret tant gestual com vocalment amb un domini de l’espai escènic nu, amb tant sols un llum frontal, sense artifici. L’escena final no és més què una rèplica en viu i parlada d’un vell film còmic mut en blanc i negre. Fins i tot l’escenografia pintada i tronada que es mou i desmunta emmarca aquesta versió de “La Tragèdia de Ricard VIII” reduïda a tant sols dos actors solemnement curts d’assajos.\nS’ha viscut, doncs, una magnífica vetllada teatral per aquelles persones capaces de sacrificar l’actualitat esportiva per la Cultura. La comèdia és un dels gèneres més difícils de l’art dramàtic. De fet hi ha grans actors que mai s’hi ha atrevit. Dels actors especialitzats en diuen còmics. Abans era un terme despectiu dins la professió. Actualment, només cal llegir el diari o veure els noticiaris, és difícil fer riure, si més no intel·ligentment. Aquesta feina la fan còmics: respectem-los i admirem-los.\nPublicat per escenavegant a 0:45


Gent de Nou Barris, gent d’arreu | betevé\nUna exposició a l'Espai Via Favència mostra el districte com un petit món sense fronteres\nMarta de San Nicolás | diumenge, 17 de des. del 2017, a les 11.45\nLa xarxa d’entitats 9 Barris Acull tanca l’any amb una mostra que recorda la gran diversitat que hi ha a Nou Barris i les múltiples raons que duen a les persones a emigrar. La guerra, els estudis, la persecució política, religiosa o simplement la voluntat de millorar les condicions econòmiques o de vida són els arguments dels 14 casos que es presenten en format fotogràfic en blanc-i-negre.\nA les dècades dels 60 i 70 persones vingudes d’arreu d’Espanya van configurar bona part del territori de Nou Barris. Van arribar cercant una vida millor, amb més oportunitats. Als anys 90, es va viure una nova onada migratòria. Aquest cop les persones provenien de més lluny, però moltes històries tenien punt comuns i tots ells aspiraven a noves i millors vides. Avui dia, el districte conserva una gran varietat d’aquests ingredients amb persones d’arreu del món. Aquesta diversitat d’històries és la que reflecteix l’exposició que es pot veure a l’Espai Via Favència fins a finals de gener. “Vam fer l’exposició per reflectir la realitat de Nou Barris, de la qual a vegades no som conscients, que som un districte fet de la immigració —explica Lourdes Ponce, membre de la Xarxa 9 Barris Acull. “Moltes vegades la pobresa no és només el motiu que impulsa la gent a marxar del seu lloc d’origen. Hi ha molts motius, religiosos, d’aspiració de millora, polítics, socials… des de gent que va arribar de la Catalunya profunda per poder estudiar, a gent que va emigrar per exiliar-se políticament del seu país i gent que ha vingut per trobar un futur millor, és la història de la immigració“.\nUna de les entitats que ha participat activament en la mostra ha estat 9 Barris Imatge. “Són fotografies molt maques i valia la pena convertir-la en exposició —assegura Ponce. Al principi ens va semblar arriscat fer les fotos en blanc i negre, perquè les tonalitats més fosques costen més d’il·luminar, però han quedat molt bé.” Les fotografies venen acompanyades d’un parell de frases que resumeixen l’origen i l’essència dels protagonistes. La idea és que tothom que visiti l’exposició pugui identificar-se amb alguna de les històries i descobrir que la gent de Nou Barris és d’arreu.\n— exposició — immigració


Noves situacions, més reptes, majors oportunitats! - Dfusió | Agencia de comunicación\nBy lamua13 julio, 2020No Comments\nHome » Noves situacions, més reptes, majors oportunitats!\nLa practicitat, la tendència que més ens agrada\nLa societat evoluciona ja sigui per si sola o a causa de situacions adverses que hem d’afrontar amb grans objectius. En aquest cas, venim a explicar-vos el cas de XipPollo. Un jove restaurant amb menys de dos anys de vida, situat al centre comercial Parc Vallès, que ha sabut adaptar-se en temps rècord a les noves oportunitats que ofereix el context actual.\nT’animem a acompanyar-nos a llarg d’aquest article per conèixer de primera mà quins són els canvis que marquen la diferència i que garanteixen l’èxit d’un nou model pràctic i necessari.\nPas a pas, i amb bona lletra\nXipPollo va iniciar la seva activitat amb una bona recepció per part del públic i seguint la mecànica habitual de qualsevol restaurant. Especialitzat en pollastres a l’ast, amb un gran buffet d’amanides i diversos plats casolans. Així mateix, la tipologia del restaurant des dels seus inicis ha permès que els clients recullin la seva comanda físicament per emportar-la cap a casa. El que vindria a ser el concepte de rostisseria tradicional, a més a més de restaurant.\nEl nou web de XiPollo s’ha concebut com una carta online. La pàgina d’inici presenta tots els productes i el client tan sols ha d’incorporar-los al carro per posteriorment tramitar el pagament via tarjeta. A més a més, també pots registrar-te com a usuari per conservar les dades personals de cara a la teva propera comanda!\nVisita el web i fes la teva primera comanda!\nQuan vulguis, des d’on vulguis\nXipPollo també està disponible al teu mòbil. D’aquesta manera, pots fer la comanda quan vulguis, des d’on vulguis. Tan sols has de concretar l’hora de recollida per passar a buscar el teu dinar al restaurant. O bé també tens l’opció de demanar-ho a domicili (només entregues a Terrassa ciutat) o desgustar la teva comanda al mateix restaurant. En aquest cas, podràs realitzar la reserva de la teva taula amb un sol clic. Tot pensat perquè gaudeixis de la teva experiència XipPollo amb la major comiditat possible.\nEvita les cues innecessàries, organitza el teu temps i vine al restaurant amb tot preparat per evitar aglomeracions i esperes.\nNegocis amb perspectiva de futur\nA Dfusió sabem adaptar-nos als nous temps que venen, i als que vindran. La societat evoluciona i nosaltres amb ella. El cas de XipPollo és un cas d’èxit que ha demostrat que l’adaptació a les noves demandes socials són fonamentals per garantir el bon funcionament d’una marca, d’un negoci. Busquem i trobem quins són els punts estratègics on cal treballar, i ens posem mans a l’obra. XipPollo ha estat un exemple de com l’aplicació dels següents punts ha permès créixer i consolidar-se a una marca jove en temps adversos per a tothom.\nOptimització dels recursos. Una pàgina web intuitiva i ràpida que no deixa de ser una carta online a la vista de tothom.\nPagament segur. Amb targeta de crèdit i confidencialitat de les dades. No t’has de preocupar per res!\nOptimitza el teu temps. Fes la comanda quan vulguis i des d’on vulguis i escull on consumir-la.\nEstalvia temps. Un cop arribis al restaurant ja tindràs la teva comanda preparada, sense esperes!\nCarta amb QR. Consulta els nostres plats des del mòbil, sense contacte físic. Directe, clar i fàcil.\nMenja on vulguis. Decideix si vols recollir la comanda, rebre-la a casa o menjar-la al restaurant.